section_heading: Shandy, kapetan Jenny
paragraph_text: Shandy, koji je nakon Daveisove smrti postao kapetan Jenny, usmjerava brodić prema New Providenceu. Istodobno Bonnet prihvaća oprost od piratskih zločina i vraća se na Barbados ali se vraća piratstvu i pušta da bude zarobljen i obješen kako ga Crnobradi više ne bi koristio. Crnobradi biva ubijen u uvali otoka Ocracoke, nakon što je ranije sakrio sav svoj plijen i brodove. Woodes Rogers stiže na New Providence i piratsko stanovništvo prihvaća amnstiju. Shandy stiže na otok da bi ga odmah napustio krenuvši na Hispaniolu u potragu za svojim stricem. Namjerava ga izvesti pred sud i novcem koji dobije kupiti veliki prekooceanski brod i krenuti u potragu za Carmichaelom. Od francuskih vlasti na Hispanioli saznaje da mu je stric izvršio samoubojstvo nakon što je doživio bankrot. Shandy se vraća na New Providence i prihvaća amnestiju.